# Garrulax

Garrulax és un dels gèneres d'ocells de la família leiotríquids (Leiothrichidae), que molts autors han ubicat als timàlids (Timaliidae). Habiten a l'Àsia tropical, amb el major nombre d'espècies a l'Himàlaia i Xina meridional. Vint-i-una de les espècies que eren classificades dins el gènere Garrulax, ho són ara al gènere Trochalopteron.

## Taxonomia

El gènere Garrulax va ser descrit pel naturalista francès René Lesson el 1831. L'espècie tipus va ser designada el 1961 com a xerraire front-rogenc (Garrulax rufifrons).
Anteriorment aquest gènere incloïa més espècies. Després de la publicació d'un estudi filogenètic molecular complet el 2018, Garrulax es va dividir i les espècies es van traslladar als gèneres recupertats Ianthocincla i Pterorhinus.
Les espècies Garrulax són molt apreciades i comercialitzades com a ocells cantaires. Un estudi de vuit mercats d'ocells a Indonèsia, dut a terme el 2014-2015, va trobar 615 exemplars de xerraires de nou espècies que estaven en venda. Gran part del comerç d'aquestes espècies a Indonèsia és il·legal i està empenyent a vàries d'aquestes espècies cap a l'extinció. El xerraire bicolor, per exemple, està en greu declivi a causa del comerç il·legal continu i incontrolat en els mercats d'ocells a les illes de Java i Sumatra, i es troba cada vegada més en el comerç internacional, encara que en menor nombre.
Segons la classificació del Congrés Ornitològic Internacional (versió 14.2, 2024) aquest gènere està format per 14 espècies:
* Xerraire pitestriat - (Garrulax merulinus)
* Xerraire de pit taronja - (Garrulax annamensis)
* Xerraire melodiós - (Garrulax canorus)
* Xerraire de Taiwan - (Garrulax taewanus)
* Xerraire de collar petit - (Garrulax monileger)
* Xerraire front-rogenc - (Garrulax rufifrons)
* Xerraire de la Sonda - (Garrulax palliatus)
* Xerraire crestablanc - (Garrulax leucolophus)
* Xerraire bicolor - (Garrulax bicolor)
* Xerraire encaputxat - (Garrulax milleti)
* Xerraire de coroneta bruna (Garrulax strepitans)
* Xerraire de Cambodja - (Garrulax ferrarius)
* Xerraire de Maës - (Garrulax maesi)
* Xerraire orellut - (Garrulax castanotis)

## Referències

* ↑ Gelang, Magnus; Cibois, Alice; Pasquet, Eric; Olsson, Urban; Alström, Per «Phylogeny of babblers (Aves, Passeriformes): major lineages, family limits and classification» (en anglès). Zoologica Scripta, 38, 3, 5-2009, pàg. 225–236. DOI: 10.1111/j.1463-6409.2008.00374.x. ISSN: 0300-3256.
* ↑ Lesson, R. P.; Lesson, R. P.; Prêtre, J. G.. Traité d'ornithologie, ou, Tableau méthodique des ordres, sous-ordres, familles, tribus, genres, sous-genres et races d'oiseaux : ouvrage entièrement neuf, formant le catalogue le plus complet des espèces réunies dans les collections publiques de la France / par R. P. Lesson. t.1 (1831). Bruxelles: Chez F.G. Levrault, 1831, p. 647.
* ↑ Jobling, James A. The Helm dictionary of scientific bird names: from aalge to zusii. London: Christopher Helm, 2010, p. 171. ISBN 978-1-4081-2501-4.
* ↑ Cibois, Alice; Gelang, Magnus; Alström, Per; Pasquet, Eric; Fjeldså, Jon «Comprehensive phylogeny of the laughingthrushes and allies (Aves, Leiothrichidae) and a proposal for a revised taxonomy» (en anglès). Zoologica Scripta, 47, 4, 7-2018, pàg. 428–440. DOI: 10.1111/zsc.12296. ISSN: 0300-3256.
* 1 2 Gill, Frank; Donsker, David. «Laughingthrushes and allies – IOC World Bird List» (en anglès). IOC World Bird List v14.2, 17-08-2024. [Consulta: 5 desembre 2024].
* ↑ Shepherd, Chris R.; Eaton, James A.; Chng, Serene C. L. «Nothing to laugh about – the ongoing illegal trade in laughingthrushes ( Garrulax species) in the bird markets of Java, Indonesia» (en anglès). Bird Conservation International, 26, 4, 12-2016, pàg. 524–530. DOI: 10.1017/S0959270916000320. ISSN: 0959-2709.
* ↑ Shepherd, Chris R. «Observations on trade in laughingthrushes ( Garrulax spp.) in North Sumatra, Indonesia» (en anglès). Bird Conservation International, 21, 1, 3-2011, pàg. 86–91. DOI: 10.1017/S0959270910000274. ISSN: 0959-2709.
* ↑ Heinrich, Sarah; Leupen, Boyd T.C.; Bruslund, Simon; Owen, Andrew; Shepherd, Chris R. «A case for better international protection of the Sumatran Laughingthrush (Garrulax bicolor)» (en anglès). Global Ecology and Conservation, 25, 1-2021, pàg. e01414. DOI: 10.1016/j.gecco.2020.e01414.